b"\n_START_ARTICLE_\nGripau raucador de ventre de foc\n_START_SECTION_\nDescripci\xc3\xb3\n_START_PARAGRAPH_\nAquest gripau mesura entre 2,5 i 6 cm i pesa entre 2 i 13 g. La seva part dorsal \xc3\xa9s habitualment de color gris, marr\xc3\xb3 o verd\xc3\xb3s amb taques gris fosc o negre. El seu ventre \xc3\xa9s de color vermell o taronja amb nombroses taques de color negre blav\xc3\xb3s i petits punts blancs. La seva pell produeix una toxina que pot irritar les membranes mucoses i que li serveix per protegir-se dels depredadors.\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nS'acostuma a troba en gran varietat d'h\xc3\xa0bitats de baixa altitud, des del nivell del mar fins als 730 metres. Viu en aiguamolls, pantans, rius i estanys de poca profunditat, de 50 a 70 cm. _NEWLINE_Es distribueix per gran part de l'Europa central i oriental. Des de Dinamarca, el sud de Su\xc3\xa8cia i el nord d'Alemanya fins als Urals a l'est, el sud del delta del Danubi, Turquia i les muntanyes del Caucas. N'hi ha una petita poblaci\xc3\xb3 introdu\xc3\xafda al Regne Unit.\n_START_SECTION_\nReproducci\xc3\xb3\n_START_PARAGRAPH_\nL'aparellament es produeix entre els mesos de maig i juliol. Les femelles ponen els ous, entre 80 i 300, i d'uns 14-18 mm de di\xc3\xa0metre. Quan es desclouen, els capgrossos mesuren uns 55 mm, s\xc3\xb3n de color marr\xc3\xb3 i tenen 2 bandes longitudinals al llarg de la seva columna vertebral. La seva maduresa sexual arriba entre els 2 i els 4 anys, i la seva esperan\xc3\xa7a de vida en llibertat arriba als 12 anys.\n_START_SECTION_\nAmenaces\n_START_PARAGRAPH_\nEn general l'esp\xc3\xa8cie no es troba en perill, per\xc3\xb2 en certs punts de l'Europa occidental pot perdre el seu h\xc3\xa0bitat degut a la contaminaci\xc3\xb3 de les aig\xc3\xbces, la modernitzaci\xc3\xb3 de les t\xc3\xa8cniques agr\xc3\xadcoles i el canvi clim\xc3\xa0tic. Tamb\xc3\xa9 es pot veure amena\xc3\xa7at per la destrucci\xc3\xb3 de les zones humides, la pressi\xc3\xb3 urban\xc3\xadstica i la mortaldat a les carreteres. En certes regions, hi pot haver hibridaci\xc3\xb3 amb el gripau raucador de ventre groc."